Document ID: 31996L0054

KOMISSION DIREKTIIVI 96/54/EY,
annettu 30 päivänä heinäkuuta 1996,
vaarallisten aineiden luokitusta, pakkaamista ja merkitsemistä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniseen kehitykseen kahdennenkymmenennentoisen kerran (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vaarallisten aineiden luokitusta, pakkaamista ja merkitsemistä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY (1), sellaisena kuin se on viimeksi muutettuna komission direktiivillä 94/69/EY (2), ja erityisesti sen 28 artiklan,
sekä katsoo, että
direktiivin 67/548/ETY liite I sisältää vaarallisten aineiden luettelon, niiden luokituksen, merkitsemisen ja tarvittaessa niiden pitoisuuksien raja-arvojen tai muiden parametrien mukaiset kuvaukset, joiden avulla voidaan arvioida niiden vaarallisuus ihmisten terveydelle ja ympäristölle; liitteen I vaarallisten aineiden luetteloa on siis mukautettava uuden tieteellisen ja teknisen tiedon mukaisesti; on tarpeen muuttaa liitteen I esipuhetta niin, että se käsittää valmisteiden merkintää ja taulukossa B olevien orgaanisten aineiden uutta ryhmää koskevat tiedot; liitteen I vaarallisten aineiden luettelo sisältää aineita, joiden osalta Itävallalle ja Ruotsille on myönnetty erityisiä väliaikaisia poikkeuksia luokituksen ja merkitsemisen osalta Itävallan, Suomen ja Ruotsin liittymisasiakirjassa; liittymisasiakirja edellyttää kyseisten aineiden luokitusta ja merkitsemistä koskevien vaatimusten tarkastamista; joidenkin kyseisten aineiden luokitukset on jo tarkastettu,
direktiivin 67/548/ETY liite III sisältää luettelon lausekkeista, jotka osoittavat vaarallisille aineille ja valmisteille ominaisten erityisvaarojen luonteen; keuhkovaurion vaaraa nieltynä aiheuttavia aineita ja valmisteita osoittava lauseke ("aspiraatiovaara") on lisättävä,
direktiivin 67/548/ETY liitteessä V määrätään menetelmistä aineiden ja valmisteiden fysikaalis-kemiallisten ominaisuuksien, toksisuuden ja ekotoksisuuden määrittämiseksi; liite on tämän vuoksi muutettava sen mukauttamiseksi tekniseen kehitykseen,
direktiivin 67/548/ETY liite VI sisältää vaarallisten aineiden ja valmisteiden luokittelua ja merkitsemistä koskevat yleiset perusteet; keuhkovaurion vaaraa nieltynä aiheuttavia aineita ja valmisteita koskevat perusteet on lisättävä; aineille ja valmisteille herkistymistä koskevia perusteita on muutettava; propaanille, butaanille tai nestekaasulle (LPG) tarkoitettujen kaasusäiliöiden merkitsemistä koskevat perusteet on lisättävä, ja
tämän direktiivin säännökset ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniseen kehitykseen käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivi 67/548/ETY seuraavasti:
1. Liite I muutetaan seuraavasti:
a) Korvataan esipuheessa oleva huomautus 4 seuraavasti:
"Huomautus 4:
Näitä aineita sisältävät valmisteet on luokiteltava haitallisiksi lausekkeella R65, jos ne täyttävät liitteessä VI olevassa 3.2.3 jaksossa olevat perusteet."
b) Lisätään huomautus 5 esipuheeseen seuraavasti:
"Huomautus 5:
Kaasumaisten valmisteiden pitoisuusrajat ilmaistaan tilavuusprosentteina."
c) Lisätään seuraava orgaanisten aineiden erityisluokitus esipuheessa olevaan taulukkoon B:
"647 Enzimas
Enzymer
Enzyme
¸íæõìá
Enzymes
Enzymes
Enzimi
Enzymen
Enzimas
Entsyymit
Enzymer".
d) Tämän direktiivin liitteen I kohdat korvaavat vastaavat kohdat.
e) Tämän direktiivin liitteen II kohdat lisätään ensimmäistä kertaa.
f) Poistetaan liitteestä I kohdat seuraavasti:
008-002-00-3
612-045-00-9
648-011-00-5
648-025-00-1
648-157-00-X
648-158-00-5
648-159-00-0
649-192-00-3.
g) Muutetaan tämän direktiivin liitteessä III esitettyjä kohtia korvaamalla kaikki viittaukset lausekkeeseen R22 lausekkeella R65.
2. Lisätään liitteeseen III teksti seuraavasti:
"R65
ES: Nocivo: si se ingiere puede causar daño pulmonar.
DA: Farlig: kan give lungeskade ved indtagelse.
DE: Gesundheitsschädlich: kann beim Verschlucken Lungenschäden verursachen.
EL: ÅðéâëáâÝò: ìðïñåß íá ðñïêáëÝóåé âëÜâç óôïõò ðíåýìïíåò óå ðåñßðôùóç êáôÜðïóçò.
EN: Harmful: may cause lung damage if swallowed.
FR: Nocif: peut provoquer une atteinte des poumons en cas d'ingestion.
IT: Nocivo: può causare danni ai polmoni in caso di ingestione.
NL: Schadelijk: kan longschade veroorzaken na verslikken.
PT: Nocivo: pode causar danos nos pulmões se ingerido.
FI: Haitallista: voi aiheuttaa keuhkovaurion nieltäessä.
SV: Farligt: kan ge lungskador vid förtäring."
3. Liitteessä V oleva B osa muutetaan seuraavasti:
a) Tämän direktiivin liitteellä IV A korvataan B osan otsikko ja johdanto: menetelmät toksisuuden määrittämiseksi.
b) Lisätään tämän direktiivin liite IV B B.1 a luvun jälkeen.
c) Korvataan tämän direktiivin liitteellä IV C B.6 luku.
d) Korvataan tämän direktiivin liitteellä IV D B.7 luku.
e) Lisätään tämän direktiivin liite IV E loppuun.
4. Korvataan tämän direktiivin liitteellä V liitteestä VI merkityt kohdat.
2 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä toukokuuta 1998, sanotun kuitenkaan rajoittamatta 2 artiklan säännösten soveltamista. Jäsenvaltioiden on ilmoitettava tästä komissiolle viipymättä.
2. Jäsenvaltioiden on saatettava tämän direktiivin liitteessä V olevien F, I ja J kohtien noudattamisen edellyttämät lait, asetukset ja hallinnolliset määräykset voimaan viimeistään 31 päivänä lokakuuta 1997. Jäsenvaltioiden on ilmoitettava tästä komissiolle viipymättä.
3. Edellä 1 ja 2 kohdassa tarkoitetuissa jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
3 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
4 artikla
Tämä direktiivi on osoitettu kaikille jäsenvaltioille.
Tehty Brysselissä 30 päivänä heinäkuuta 1996.

Labels: 3
1
15
20